Πανηγύρι Αναλήψεως του Κυρίου
2026-05-21 21:30 - 23:00 (Europe/Athens) | Πλατεία Αναλήψεως, Πλατεία Αναλήψεως, Βριλήσσια, 15235
Ο σύλλογος “Καλλινίκη” συμμετέχει στην Ιερά Πανήγυρη της Αναλήψεως του Κυρίου, με το χορευτικό της τμήμα με χορούς από διάφορα μέρη της πατρίδας μας. Σας προσκαλούμε την Πέμπτη 21 Μαϊου στις 21:30 στην κεντρική πλατεία της Αναλήψεως του Κυρίου να διασκεδάσουμε παρέα.

Μουσική βραδιά: "Ο ήλιος είναι Έλληνας"
2026-05-24 19:00 - 21:00 | Πνευματικό Κέντρο Δήμου Βριλησσίων, Κισσάβου 11, Βριλήσσια, 15235, Greece
Μια ξεχωριστή βραδιά με μουσική και τραγούδια στα Βριλήσσια, σχεδίασε και παρουσιάζει ο Πολιτιστικός Σύλλογος Καλλινίκη Βριλησσίων, τη Κυριακή 24 Μαϊου, στις 19:00.
Με αφορμή το βιβλίο- CD “Ο Ήλιος είναι Έλληνας”, που κυκλοφορεί από τον Μετρονόμο, οι δημιουργοί του, Γιάννης Ζουγανέλης, τραγουδοποιός και Μηνάς Βιντιάδης, δημοσιογράφος και συγγραφέας που έγραψε τους στίχους, θα συναντήσουν τους φίλους τους στο Πνευματικό Κέντρο Βριλησσίων.
Μαζί τους ο γνωστός ηθοποιός Στράτος Τζώρτζογλου, που θα διαβάσει αποσπάσματα από το βιβλίο, ο συνθέτης και ερμηνευτής Σωτήρης Προίσκος που επιμελείται το πρόγραμμα, ο τραγουδιστής Γιώργος Μπερδέλης και η Χορωδία του συλλόγου Καλλινίκη.
Η έκδοση περιλαμβάνει κείμενα και φωτογραφίες, cd με 12 υπέροχα τραγούδια που ερμηνεύουν – εκτός από τον Ζουγανέλη – γνωστοί Έλληνες τραγουδιστές, όπως η Σοφία Αρβανίτη, ο Λούκας Γιώρκας, ο Αλέξανδρος Χατζής, η Ελπίδα Γαδ, ο Αλεξάνδρος Ζουγανέλης, η Αιμιλία Καναρελη, η Ευανθία Κρητικού, ο Γιώργος Μπουμπας, ο Αγαπητός Πάχος και φυσικά ο αξέχαστος Δάκης.
Είσοδος ελεύθερη.
Ευχαριστούμε τον Δήμο Βριλησσίων για την διάθεση της αίθουσας

Ετήσια παρουσίαση μουσικών εργαστηρίων
2026-06-06 18:30 - 21:00 | Πνευματικό Κέντρο Δήμου Βριλησσίων, Κισσάβου 11, Βριλήσσια, 15235, Greece
Μια βραδιά γεμάτη μουσική, συναίσθημα και δημιουργία…
Τα μουσικά εργαστήρια της Καλλινίκης σας προσκαλούν στην ετήσια παρουσίασή τους, σε μια ξεχωριστή μουσική βραδιά με κλασική και σύγχρονη μουσική.
*Πιάνο
*Φωνητική – Ορθοφωνία
*Μπουζούκι
Οι μαθητές και οι μαθήτριές μας, μαζί με τους δασκάλους τους, ετοιμάζουν μια όμορφη βραδιά γεμάτη μελωδίες, έκφραση και έμπνευση.
Πνευματικό Κέντρο Δήμου Βριλησσίων ,Κισσάβου 11
Σάββατο 6 Ιουνίου 2026
Ώρα προσέλευσης 18:30
Μετά το τέλος της εκδήλωσης θα ακολουθήσει μπουφές.
Η παρουσία σας θα μας δώσει ιδιαίτερη χαρά.

Θέατρο Νους: "Η Πολυκατοικία"
2026-06-13 21:00 - 22:30 | Θέατρο Νους, Τροίας 34, Αθήνα, 11251, Greece
13 Ιουνίου 2026 η ΚΑΛΛΙΝΙΚΗ ανεβάζει δύο παραστάσεις στο θέατρο Νους!! Μετά από έναν χρόνο δουλειάς, γέλιου, πρόβας και ατελείωτης ενέργειας… είμαστε έτοιμοι να σας τα δείξουμε ΟΛΑ!
Οι θεατρικές μας ομάδες ανεβάζουν δύο ξεκαρδιστικές κωμωδίες, γραμμένες από τους δασκάλους μας και ζωντανεμένες στη σκηνή με την καθοδήγηση των Βασίλη Τριχα & Αλέξανδρου Δαβιλα.
Στο Θέατρο Νους εκεί που ο ερασιτεχνισμός… παίζει σε επαγγελματικό επίπεδο! Ξεκινάμε με:
ΠΡΕΜΙΕΡΑ: Η θεατρική ομάδα της Δευτέρας ανοίγει την αυλαία 13/6
με μια παράσταση γεμάτη ρυθμό, γέλιο και ανατροπές!
Αν θες να περάσεις καλά, ξέρεις πού θα είσαι.
Αν θες να μας κρίνεις… σε θέλουμε ακόμα περισσότερο!
Μην το χάσεις. Θα μιλάς γι’ αυτό.
Σας περιμένουμε!
Κρατήσεις στην ΚΑΛΛΙΝΙΚΗ, τιμή εισιτηρίου 8€
210-6139689

Θέατρο Νους: "Παρθένες από συνήθεια"
2026-06-14 21:00 - 22:30 | Θέατρο Νους, Τροίας 34, Αθήνα, 11251, Greece
14/6 η ΚΑΛΛΙΝΙΚΗ ανεβάζει παράσταση στο θέατρο Νους!!! Αγγελική αύρα… ή μήπως όχι και τόσο; Η θεατρική μας ομάδα της Πέμπτης, ανεβαίνει στη σκηνή και οι «Παρθένες από Συνήθεια»… δεν είναι καθόλου αυτό που φαντάζεσαι
Μια ξεκαρδιστική κωμωδία όπου τίποτα δεν είναι τόσο αθώο όσο φαίνεται… και το «καλό κορίτσι» έχει πολλά μυστικά!
Κείμενο & Σκηνοθεσία: Αλέξανδρος Δαβιλάς & Βασίλης Τριχάς (οι δάσκαλοι μας )
Σε έναν κόσμο γεμάτο κανόνες… όλα καταρρέουν με τον πιο απολαυστικό τρόπο!
Έλα να δεις τι γίνεται όταν η “τάξη” χάνεται
Έλα να γελάσεις με καταστάσεις… καθόλου ιερές
Έλα γιατί… τέτοιες «παρθένες» δεν έχεις ξαναδεί!
Θέατρο Νους
14 Ιουνίου
21:00
Spoiler: η αθωότητα είναι θέμα… συνήθειας
Σε περιμένουμε!

Μαθήματα Manga Cartoon/Animation
2026-06-19 17:00 - 18:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Σας αρέσει το manga cartoon/animation; Κάντε εγγραφή, ξεκινάμε τον Σεπτέμβριο!
Για όλες τις ηλικίες! Δημιουργείστε την δική σας ιστορία σε cartoon,το βιβλίο σας, με την καθοδήγηση της βραβευμένης δασκάλας Κλεοπάτρας Πάκου. Ένα εξαιρετικό ταξίδι στην ανακάλυψη της αποτύπωσης όσων έχετε στην φαντασία σας και όχι μόνο.
Τολμήστε να δημιουργήσετε, για όλες τις ηλικίες.

Κάθε Παρασκευή 17:00 – 18:30

Πληροφορίες εγγραφές στο 210 6139689 & 693 7254278

Μονοήμερη Κρουαζιέρα: Ύδρα - Πόρος - Αίγινα
2026-06-21
Ζήστε μια εμπειρία υψηλής αισθητικής και προνομιακής φιλοξενίας στον Αργοσαρωνικό. Μια επιλεγμένη απόδραση για όσους αναζητούν την κομψότητα, την άνεση και τη διακριτική πολυτέλεια.
Αφεθείτε σε μια ημέρα απόλυτης χαλάρωσης!
Ανακαλύψτε την αρχοντική γοητεία της Ύδρας, τη γαλήνια ομορφιά του Πόρου και τη διαχρονική κομψότητα της Αίγινας, μέσα από ένα ταξίδι που ξεχωρίζει.
Προνόμια εμπειρίας:
✅Κρουαζιέρα σε (3) νησιά
✅ Εκλεκτό πλήρες μεσημεριανό γεύμα
✅ Επιμελημένα προγράμματα ψυχαγωγίας εν πλω
✅ Ατμόσφαιρα χαλάρωσης & υψηλής φιλοξενίας
🚌 Μεταφορά:
Αναχώρηση: 07:45 π.μ. από τη Μαρίνα Καλλιθέας
Προαιρετική μεταφορά με πούλμαν: +7€ από τον σύλλογο
🕢 Επιστροφή: 19:30 μ.μ.
📍 Κρατήσεις & πληροφορίες:
Η συμμετοχή εξασφαλίζεται με προεξόφληση έως 16/5 :

Μαθήματα πιάνου
2026-06-22 17:00 - 19:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Ο Σύλλογος “Καλλινίκη” δίνει την ευκαιρία σε μικρούς και μεγάλους να βιώσουν την ευεργετική επίδραση της μουσικής με στόχο να αγαπήσουν το ανεκτίμητο δώρο της. Η Καθηγήτριες πιάνου ΖΑΦΕΙΡΙΑ ΚΑΛΟΥΔΗ και ΚΑΤΕΡΙΝΑ ΦΙΛΛΙΠΠΑ παραδίδουν μαθήματα στον πολυχώρο πολιτισμού της Καλλινίκης.
Κάθε Δευτέρα, Τρίτη και Τετάρτη από ώρα 16:45

Θεατρική ομάδα Καλλινίκης
2026-06-22 20:30 - 22:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Η Θεατρική Ομάδα της ΚΑΛΛΙΝΙΚΗΣ… ΑΝΑΝΕΩΜΕΝΗ και ΔΥΝΑΜΙΚΗ!
Με μεγάλη χαρά σας παρουσιάζουμε τους δύο νέους δασκάλους μας:
τους ταλαντούχους και αγαπημένους ηθοποιούς Βασίλη Τριχά και Αλέξανδρο Δαβιλά

Δύο καταξιωμένοι καλλιτέχνες, με εμπειρία, πάθος και δημιουργική διάθεση, ενώνουν τις δυνάμεις τους με την ομάδα μας, για να δουλέψουν από την αρχή μαζί σας πάνω σε μια νέα θεατρική παραγωγή – το πρώτο θεατρικό έργο της ΚΑΛΛΙΝΙΚΗΣ!

Τους έχετε απολαύσει σε τηλεοπτικές σειρές και ταινίες όπως:

«Άγιος Έρωτας» (ALPHA)
«Έρωτας Φυγάς» (ANT1)
«IQ160» (STAR)
«Σασμός» (ALPHA)
«Παγιδευμένοι» (ANT1)
«Η Επιστροφή», «Αγγελική», «Μαύρη Σαμπούκα»

και πολλές ακόμα αγαπημένες παραγωγές του θεάτρου, του σινεμά και της τηλεόρασης!

Θεατρική Ομάδα Εφηβική & Ενηλίκων – Εγγραφές Άνοιξαν!
Ζήσε μια μοναδική εμπειρία δημιουργίας, έκφρασης και θεατρικής έκπληξης!
Στόχος μας: 2 ώρες την εβδομάδα , κάθε Τρίτη απόγευμα 19.00-21.00. Δύο ώρες γεμάτες φαντασία, γέλιο, ποιότητα, συνεργασία και δημιουργικότητα Ανανεωθείτε και ανακαλύψτε την ηθοποιία με τους 2 εξαιρετικούς ηθοποιούς ,τον Βασίλη Τριχά και Αλέξανδρο Δαβιλά.

Kάθε Δευτέρα, Πέμπτη & Παρασκευή 20:30 – 22:00

Η σκηνή σε περιμένει… Εσύ θα λείπεις;

Πληροφορίες εγγραφές στα τηλέφωνα : 210 6139689 – 693 7254278 ή στο e-mail : syllogoskalliniki@gmail.com

Εργαστήριο ζωγραφικής και μικτών τεχνικών – αναπαλαίωση επίπλων
2026-06-23 17:00 - 20:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Εργαστήριο ζωγραφική και μικτών τεχνικών – αναπαλαίωση επίπλων Τρίτη με Παρασκευή, πρωί και απόγευμα, για μικρούς και μεγάλους , με την ζωγράφο κα ‘Ελενα Πολυχρονιάδη.
Μαθήματα ζωγραφικής για μικρούς και μεγάλους:
*Τμήματα ενηλίκων
*Τμήματα ανηλίκων
*Τμήμα αναπαλαίωσης επίπλων και μεικτών τεχνικών για ενήλικες
Κάθε Τρίτη με Παρασκευή, πρωί και απόγευμα

Group Therapy
2026-06-24 10:45 - 12:45 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Group Therapy με την ψυχολόγο MSc – ψυχοθεραπεύτρια Σμαράγδα Στρούμπα.
Οι ομάδες προσωπικής ανάπτυξης αποτελούν μια μορφή ομαδικής ψυχοθεραπείας, με στόχο την κατανόηση του εαυτού και την αναγνώριση της σπουδαιότητας των διαπροσωπικών σχέσεων, μέσα από την αλληλεπίδραση των μελών της.
Σε ένα πλαίσιο ασφάλειας, αποδοχής και σεβασμού της διαφορετικότητας του Άλλου, η Ομάδα Προσωπικής Ανάπτυξης έχει σαν βασικό στόχο να δημιουργηθεί ένα ασφαλές πλαίσιο στήριξης σε θέματα που συναντά το κάθε μέλος στην καθημερινότητά του, με σεβασμό στον προσωπικό ρυθμό του κάθε συμμετέχοντα. Η ομάδα προσφέρει στα μέλη την ευκαιρία να:

εκφράσουν σκέψεις και συναισθήματα σε ένα ασφαλές, υποστηρικτικό περιβάλλον
γίνουν οι ίδιοι το ασφαλές και υποστηρικτικό περιβάλλον για άλλους ανθρώπους
αναγνωρίσουν δυσλειτουργικά μοτίβα συμπεριφοράς που επηρεάζουν τη σχέση τους με τους άλλους ανθρώπους
πειραματιστούν με καινούριες συμπεριφορές μέσα στην ομάδα και κατά συνεπεία να βελτιώσουν τις διαπροσωπικές τους σχέσεις και επικοινωνία και εκτός ομάδας
ενισχύσουν την αυτοεκτίμηση τους

Κάθε Τετάρτη πρωί 10:45 – 12:45.

Μαθήματα δημοτικών χορών
2026-06-25 18:45 - 20:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Ελάτε στην δυναμική ομάδα δημοτικών χορών με την μοναδική δασκάλα Μαρία Τσάκωνα. Μια παρέα διασκέδασης και ψυχαγωγίας που δεν θα βρείτε πουθενά αλλού.
Κισσάβου 18Α σας περιμένουμε να σας ενημερώσουμε για όλα.
Τώρα και νέο παιδικό -εφηβικό τμήμα. Άλλη εμπειρία!
Κάθε Πέμπτη και ώρα 18:45 – 20:00

Έκθεση Μαθητών Τμήματος Manga • Comic • Animation
2026-06-26 18:00 - 20:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Ο Πολιτιστικός Σύλλογος Καλλινίκη σας προσκαλεί με μεγάλη χαρά στην ετήσια έκθεση των μαθητών του Τμήματος Manga, Comic & Animation, την Παρασκευή 26 Ιουνίου στις 18:00.
Ελάτε να ανακαλύψετε πρωτότυπες δημιουργίες γεμάτες φαντασία, έμπνευση και προσωπική έκφραση μέσα από μοναδικά manga και comics που σχεδίασαν οι μαθητές μας με την καθοδήγηση της δασκάλας μας Κλαίρης Πάκου.
Οι επισκέπτες θα έχουν την ευκαιρία να γνωρίσουν τους νεαρούς δημιουργούς, να δουν από κοντά τη δουλειά τους και να ταξιδέψουν σε κόσμους που γεννήθηκαν από τη δύναμη της τέχνης και της αφήγησης.
Μια γιορτή δημιουργικότητας που αναδεικνύει το ταλέντο, την πρόοδο και το πάθος των μαθητών μας για το σχέδιο, το animation και το storytelling!
📅 Παρασκευή 26 Ιουνίου
🕕 Ώρα έναρξης: 18:00
🎭 Έκθεση Πρωτότυπων Manga & Comics Μαθητών
📍 Πολιτιστικός Σύλλογος Καλλινίκη
🎟️ Είσοδος ελεύθερη
Σας περιμένουμε να μοιραστούμε μαζί αυτή τη μοναδική καλλιτεχνική εμπειρία και να γιορτάσουμε τη δημιουργικότητα των μαθητών μας!
Γνωρίστε το διαφορετικό!

Μαθήματα Μπουζουκιού
2026-06-26 18:45 - 19:45 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Τώρα στην Καλλινίκη και μαθήματα μπουζουκιού με τον μαέστρο Γιώργο Μίχα. Τα μαθήματα περιλαμβάνουν:

Θεωρία & πρακτική
Ασκήσεις
Ρυθμοί
Δρόμοι
Ταξίμια

Κάθε Παρασκευή 18:45 – 19:45
Έναρξη Παρασκευή 6 Μαρτίου 2026
Πληροφορίες – εγγραφές: 210 6139689 – 693 7254278

Μαθήματα φωνητικής, ορθοφωνίας & ερμηνείας
2026-06-27 09:00 - 13:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Μαθήματα φωνητικής, ορθοφωνίας & ερμηνείας με την Μαρίτα Χατζηδημητρίου -Κωνσταντινοπούλου
Μουσικοσυνθέτρια- δασκάλα φωνητικής ορθοφωνίας & ερμηνείας.
Διδάσκεται μοντέρνο & λαϊκό τραγούδι.
Ανακαλύψετε τις φυσικές σας δεξιότητες και ικανότητες και φτάστε σε αποτελέσματα που ποτέ δεν πιστεύατε ότι ήταν δυνατό.
Βελτιώστε τον ήχο της φωνής σας στο τραγούδι και στην ομιλία.
Κάθε Σάββατο 09:00 – 13:30

Μαθήματα Αραβικών
2026-06-27 10:15 - 12:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Μαθήματα Αραβικών για 2η χρονιά, με τον καθηγητή Αραβικής γλώσσας κ. Γασσάν Αλ Φαντέλ.
Κάθε Σάββατο 10:15 – 12:00

Μαθήματα Latin χορών
2026-06-27 18:00 - 19:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Με χαρά σας ανακοινώνουμε την έναρξη μαθημάτων χορών Latin στον σύλλογο μας με τον εξειδικευμένο δάσκαλο Βασίλη Τιμόλογο Βάσκεζ. Οι χοροί LATIN έχουν την καταγωγή τους στη Λατινική Αμερική. Τυπικοί χοροί LATIN είναι οι Salsa, Bachata, Cha-Cha, Rumba κ.ά.
Η φιλοσοφία της διδασκαλίας βασίζεται:

στη σωστή τεχνική με απλό και ευχάριστο τρόπο
στη δημιουργία φιλικού και ομαδικού κλίματος
στη σταδιακή εξέλιξη των μαθητών
στη συμμετοχή σε εκδηλώσεις, παρουσιάσεις και δράσεις του συλλόγου.

Κάθε Σάββατο 18:00 – 19:00
Πληροφορίες – εγγραφές : 210 6139689 – 693 7254278

Καλό καλοκαίρι - Καλές Διακοπές
2026-07-02 08:00 - 2026-08-31 17:00
Σας ευχόμαστε Καλό Καλοκαίρι & Καλές Διακοπές
